b'\n_START_ARTICLE_\nKatsuya Jounouchi\n_START_PARAGRAPH_\nKatsuya Jounouchi (engl. Joey Wheeler) on Kazuki Takahashin luoma kuvitteellinen hahmo manga- ja animesarjassa Yu-Gi-Oh!. H\xc3\xa4n on Yugi Mutoun, entinen kiusaaja ja nyky\xc3\xa4\xc3\xa4n yksi t\xc3\xa4m\xc3\xa4n parhaista yst\xc3\xa4vist\xc3\xa4._NEWLINE_Jounouchi on 16-vuotias poika, joka k\xc3\xa4y koulua Domino High Schoolissa 1B-luokalla. Jouhouchi on luonteeltaan \xc3\xa4kkipikainen ja puheissaan ajattelematon, mik\xc3\xa4 aiheuttaa h\xc3\xa4nelle usein ongelmia. Mangassa Jounouchi on k\xc3\xb6yh\xc3\xa4 ja asuu alkoholisti-is\xc3\xa4ns\xc3\xa4 kanssa. Poika tekee monia t\xc3\xb6it\xc3\xa4 el\xc3\xa4tt\xc3\xa4\xc3\xa4kseen heid\xc3\xa4t ja maksaakseen is\xc3\xa4ns\xc3\xa4 laskut. Jounouchilla on my\xc3\xb6s pikkusisko Shizuka, joka asuu heid\xc3\xa4n \xc3\xa4itins\xc3\xa4 luona. Shizukalla oli syntym\xc3\xa4st\xc3\xa4 asti harvinainen silm\xc3\xa4sairaus, joka tekisi h\xc3\xa4nest\xc3\xa4 ennemmin tai sokaisisi h\xc3\xa4net._NEWLINE_Yl\xc3\xa4asteella Jounouchi liikkui Hirutanin jengin kanssa suurimman osan ajastaan. Ennen yst\xc3\xa4vystymist\xc3\xa4\xc3\xa4n Yugin kanssa Jounouchi kiusasi h\xc3\xa4nt\xc3\xa4. Heist\xc3\xa4 tuli parhaat yst\xc3\xa4v\xc3\xa4t. Muita Jounochin hyv\xc3\xa4 yst\xc3\xa4vi\xc3\xa4 ovat Hiroto Honda ja Anzu Mazaki. Ensimm\xc3\xa4isess\xc3\xa4 Yu-Gi-Oh! -animessa Miho Nosaka on my\xc3\xb6s yksi Jounouchin yst\xc3\xa4vist\xc3\xa4._NEWLINE_Jounouchi ei ole Otteluhirvi\xc3\xb6t (engl. Duel Monsters) -korttipeliss\xc3\xa4 yht\xc3\xa4 etev\xc3\xa4 kuin Yugi, mutta on kehittynyt koko ajan. H\xc3\xa4n osallistui toisella Yugin saamista t\xc3\xa4htisiruista Taistelijoiden valtakunnan (animessa Ottelijoiden valtakunta (engl. Duelist Kingdom)) turnaukseen saadakseen rahaa silm\xc3\xa4leikkaukseen, jolla Shizukan sookeutuminen voitaisiin est\xc3\xa4\xc3\xa4. Jounouchi sijoittui toiseksi, kun h\xc3\xa4n mangassa p\xc3\xa4\xc3\xa4sti Yugin suoraan kohtaamaan Pegasus J. Crawfordin ja animessa h\xc3\xa4visi loppuottelun Yugia vastaan. Battle Cityss\xc3\xa4 (animessa Ottelu City) h\xc3\xa4n sijoittui nelj\xc3\xa4nneksi, h\xc3\xa4vitty\xc3\xa4\xc3\xa4n semifinaaleissa Malik Ishtarille (sek\xc3\xa4 animessa pronssiottelun Seto Kaiballe).'